Public procurement notice: Contract Notice
Published: 2023-03-20
Buyer: Rigspolitiet
Country: DK
Contract type: Supplies
Procedure: Restricted procedure
CPV classification: 30200000 | 30210000 | 30213200 | 30213300 | 30231300
Estimated value: 130000000 DKK
Submission deadline: 2023-04-26
Award criteria: The most economic tender

Technical requirements: Nærværende udbud omhandler en Rammeaftale om levering af Vagtcentralløsning til Dansk Politi. Rammeaftalen omfatter levering, support, vedligeholdelse og konfiguration af komponenter og licenser til vagtcentraler i Dansk Politi.  Med rammeaftalen udbydes en række varelinjer, som primært består af hardwarekomponenter til vagtcentralerne, men der vil også indgå visse licenser, som knytter sig til videovægs- og delingsløsningen, audiosystemet og touchpanelerne i vagtcentralerne.  Der er i dag i alt 14 vagtcentraler placeret rundt i de forskellige politikredse, Færøerne og Grønland, samt yderligere 4 situations- og operationscentre (SIOC).
Politiets vagtcentraler i politikredsene er det operative omdrejningspunkt for alle anmeldelser. Vagtcentralerne disponerer patruljekøretøjer i politikredsene, og er dermed et centralt knudepunkt i den daglige drift i politikredsene. Vagtcentralerne understøtter kredsene i en række politifaglige funktioner og opgaver, herunder betjening af politiets flådestyringssystem, håndtering af overførte opkald fra 112, kommunikation med politiets patruljebiler, etablering af lokal krisestyringsorganisation mv.
De fire SIOC er det operative omdrejningspunkt i den nationale krisestyring og fungerer fx som den fysiske og organisatoriske ramme om statslige myndigheders samarbejde og koordination på operationelt niveau i forbindelse med håndtering af alle typer af større kriser, ulykker og katastrofer, der rammer eller har virkning i Danmark.
Politiets vagtcentraler og SIOC består som udgangspunkt af en standardiseret vagtcentralløsning, og vagtcentralerne er dermed i vidt omfang opbygget ens. På den måde udgør vagtcentralerne en enhed i sig selv, men er også forbundne, således, at der fx kan deles indhold fra en vagtcentral til en anden i realtid. Dog varierer vagtcentraler og SIOC i størrelse og specifikt udstyr, da det afhænger af det konkrete behov, vagtcentralen skal understøtte.
Vagtcentralløsningen består overordnet af en videovæg placeret centralt i vagtcentralen, en KVM matrix og understøttende it-udstyr- og software, som kan tilgås og betjenes fra en række operatørborde via et touchpanel placeret på operatørbordene.
Under den kommende rammeaftale ønsker Rigspolitiet at fortsætte og udvide kapaciteten af vagtcentralløsningen i Dansk Politi. En del af Dansk Politis vagtcentraler og SIOC er endnu ikke moderniseret til den vagtcentralløsning, som eksisterer i dag. Endvidere er der en række af vagtcentralerne og SIOC, der kun har undergået en delvis modernisering, og som tillige forventes fuldt moderniseret i aftaleperioden. Der er således dels et behov for, at Rigspolitiet løbende kan købe enkelte komponenter til vagtcentralerne, og dels et behov for, at Rigspolitiet kan købe alle komponenter og nødvendige licenser til en vagtcentral samlet i en leverance.
På grund af vagtcentralernes særlige opbygning og operationelle funktioner skal sortimentet omfattet af den kommende rammeaftale være kompatibelt med den eksisterende vagtcentralløsning.
Leverandøren skal tilbyde et varekatalog bestående af en række komponenter inden for følgende overordnede kategorier, hvorfra Rigspolitiet kan købe enkelte komponenter til vagtcentraler samt alle hardwarekomponenter og licenser til en ny vagtcentralløsning samlet i en leverance:
B: Vedligeholdelse og support: Leverandøren skal levere løbende support og vedligeholdelse af vagtcentralløsningen, herunder både support og vedligeholdelse af hardwarekomponenter og licenser anskaffet under den kommende rammeaftale samt support og vedligeholdelse af Dansk Politis eksisterende vagtcentralløsninger. Support omfatter teknisk support i form af 3rd level support, herunder med mulighed for on-site support. 1st level og 2nd level support leveres af Rigspolitiet.  Installation af servere, konfiguration af komponenter (med visse undtagelser i relation til touchpaneler) og drift af hardware, herunder driftservere, database og OS leveres af Rigspolitiet eller dennes driftsleverandør.
Vedligeholdelsen omfatter nedtagning og opsætning af skærme i videovægsløsningen, samt løbende vedligehold i form af levering af nye versioner og fejlrettelser. Vedligeholdelses- og supportpligten omfatter både software og hardware.
Leverandøren skal løbende forestå programmeringen af touchpaneler, som placeres på de enkelte operatørborde i vagtcentralerne og SIOC. Programmeringen skal understøtte Dansk Politis operative behov, og der skal med udgangspunkt heri programmeres forskellige arbejdsfunktioner. Disse arbejdsfunktioner skal kunne tilpasses det enkelte operatørbord, da det kan variere, hvilke arbejdsfunktioner de enkelte medarbejdere varetager, og derfor har behov for at få vist på sine skærme. Formålet er at gøre det nemt og hurtigt for medarbejderen at tilpasse skærmene på operatørbordet til dennes behov ved at der på forhånd er opsat nogle faste funktioner og scenarier, som passer til medarbejderens arbejdsfunktion.
Ved forudbetaling skal der stilles uigenkaldelig anfordringsgaranti fra et anerkendt pengeinstitut eller forsikringsselskab. Eventuelle øvrige krav til sikkerhedsstillelse og garanti vil fremgå af udbudsmaterialet.
Fakturering skal ske under overholdelse af lov om offentlige betalinger mv. (lovbekendtgørelse nr. 798 af 28. juni 2007 om offentlige betalinger mv. med senere ændringer) og de regler, der er udstedt eller udstedes med hjemmel i loven.
Der kræves ingen særlig retlig form. Såfremt rammeaftalen tildeles en sammenslutning af leverandører (fx et konsortium), skal deltagerne påtage sig solidarisk hæftelse og udpege en leverandør som repræsentant for sammenslutning.
I rammeaftalen er hensynet til samfundsansvar, som formuleret i de konventioner, der ligger til grund for principperne i FN’s Global Compact, inddraget i relevant omfang. Der er desuden stillet kontraktmæssige krav i henhold til ILO-konvention 94 om arbejdsklausuler i offentlige kontrakter og cirkulære nr. 9471 af 30. juni 2014.

Eligibility requirements: Ansøgningen skal indeholde følgende: 1) En angivelse af ansøgerens samlede omsætning i hvert af de seneste tre (3) disponible regnskabsår. 2) En angivelse af ansøgerens egenkapital i hvert af de seneste tre (3) disponible regnskabsår. Tallene i nr. 1 og 2 bedes angives i samme valuta som i regnskabet. Rigspolitiet vil omregne tallene til DKK ud fra kursen på ansøgningsfristen, jf. punkt IV.3.4. Ved en sammenslutning af virksomheder (f.eks. et konsortium) skal oplysningerne i nr. 1 og 2 afgives for hver af de deltagende virksomheder i sammenslutningen. Den af Rigspolitiet udarbejdede ansøgningsskabelon kan anvendes til brug for afgivelse af de efterspurgte oplysninger, jf. nærmere punkt VI.3.
Som mindstekrav kræves følgende: 1) Ansøgeren har haft en samlet årlig omsætning på mindst DKK 15 mio. i hvert af de seneste tre (3) disponible regnskabsår. Hvis ansøger består af en sammenslutning af enheder (f.eks. et konsortium), beregnes den samlede årsomsætning som summen af alle deltageres samlede årsomsætning i hvert af de seneste tre (3) disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede årsomsætning som summen af ansøgerens og disse andre enheders omsætning i de pågældende regnskabsår. 2) Ansøgeren har haft en positiv egenkapital i hvert af de seneste tre (3) disponible regnskabsår. Hvis ansøger består af en sammenslutning af enheder (f.eks. et konsortium), beregnes den samlede egenkapital som summen af alle deltageres egenkapital i de seneste tre (3) disponible regnskabsår. Hvis ansøger baserer sig på en eller flere enheders økonomiske og finansielle formåen, beregnes den samlede egenkapital som summen af ansøgerens og disse andre enheders egenkapital i de pågældende regnskabsår. Det bemærkes, at ansøgeren kan basere sig på andre enheders økonomiske og finansielle formåen (f.eks. et moder- eller søsterselskab eller en underleverandør) uanset den juridiske karakter af relationen mellem ansøgeren og den enhed/enheder, som ansøger baserer sig på. Det bemærkes endvidere, at ansøgerne ikke har mulighed for at basere sig delvist på andre enheders økonomiske og finansielle formåen (f.eks. ved at basere sig på anden enheds omsætning, men ikke på dens egenkapital).
Ansøgere skal udarbejde en liste over de mest betydelige sammenlignelige ydelser, der er beskrevet i punkt II.1.5), som ansøger har udført i løbet af de sidste 5 år inden ansøgningsfristen. Kun referencer, der vedrører ydelser, som er udført på ansøgningstidspunktet vil blive tillagt betydning ved vurdering af, hvilke ansøgere der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Rigspolitiet ser gerne, at beskrivelsen af referencen indeholder følgende oplysninger: - En klar og udførlig beskrivelse af den udførte leverance. Beskrivelsen af leverancen bør indeholde en klar beskrivelse af, hvilke af de under punkt II.1.5), afsnit I samt II, litra A, B og C anførte ydelser, leverancen vedrørte. - Ansøgers rolle(r) i udførelsen af leverancen - Den økonomiske værdi af leverancen (beløb) og størrelsen/mængden/omfanget af leverancen. - Dato for leverancen samt navn på kunden (modtager), herunder kontaktoplysninger for kontaktperson hos modtager. Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, fx fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoer er angivet. Det bemærkes, at Rigspolitiet forbeholder sig ret til at kontakte den angivne kunde med henblik på at få attesteret oplysningerne om referencen, herunder de for referencen angivne tidspunkter. Bemærk, at hvis den pågældende leverance er udført/udføres løbende (fx i henhold til en uafsluttet kontrakt/rammeaftale), er det kun den del af ydelserne, der er udført inden for de seneste 5 år, der indgår i vurderingen af leverancen. Hvis en del af ydelserne ikke er udført inden for de seneste 5 år eller inden for ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste 5 år og inden ansøgningsfristen. Der kan maksimalt angives tre referencer (leverancer), uanset om ansøger er en enkelt virksomhed, om ansøger baserer sig på andre enheders tekniske og faglige formåen, eller om der er tale om en sammenslutning af virksomheder (fx et konsortium). Såfremt der angives mere end tre referencer, vil der alene blive lagt vægt på de tre senest udførte referencer. De øvrige referencer vil blive set bort fra. Såfremt det ikke kan afgøres, hvilke referencer der er de senest udførte tre referencer, vil referencerne blive udvalgt ved lodtrækning. Baserer ansøger sig på andre enheders faglige erfaringer vedrørende udførelsen af konkrete dele af ydelserne, som rammeaftalen omfatter, jf. punkt II.1.5), skal de konkrete dele af ydelserne under rammeaftalen udføres af den enhed, som ansøger baserer sig på.

Award value: 130000000